Datum: 19/02/19

**IZVJEŠTAJ SENZORSKOG ISPITIVANJA**

**ZADOVOLJSTVO ŠKOLSKIM JELOVNICIMA TIJEKOM PILOT PROJEKTA**

SVRHA ISPITIVANJA: Ovim ispitivanjem žele se prikupiti informacije o zadovoljstvu nastavnika i učenika školskim jelovnicima tijekom pilot projekta.

DATUM I MJESTO ISPITIVANJA: 7. i 8.veljače 2019 / OŠ Sveti Petar Orehovec i OŠ Koprivnički Ivanec

BROJ SENZORSKIH ISPITIVANJA: 4 fokusne grupe

VRIJEME TRAJANJA SVAKOG POJEDINOG ISPITIVANJA: oko 45 minuta

BROJ I TIP ISPITANIKA: 26 ispitanika ukupno

(1 pedagog, 5 nastavnika razredne, 6 nastavnika predmetne i 14 učenika 4.razreda)

METODA ISPITIVANJA: METODA FOKUSNE GRUPE

Tip ispitivanja: Kvalitativno

Ispitivanje provodila i izvještaj pripremila: Diana Janković

U ispitivanju sudjelovala: Maja Vidaković

Direktor službe: Davorka Gajari

|  |  |  |  |
| --- | --- | --- | --- |
| **REZULTATI 1. ISPITIVANJA S NASTAVNICIMA** 1. ZADOVOLJSTVO JELIMA U PILOT PROJEKTU

**Nastavnicima su postavljena pitanja o jelima koja su probali tijekom pilot projekta, koja su im se najviše svidjela, koja najmanje i da li osjete razliku u odnosu na jela koja su jeli prije u školskoj kuhinji.** Ispitanicima su se jela više svidjela u 1.tjednu pilot projekta. Smatraju da je riječ o klasičnim jelima, koja su raznovrsna, ukusna i dobra za djecu. Ističu da su manje začinjena i manje slana nego ona na koja su navikli a najviše im se svidjela piletina s rižom i porilukom i ječam sa slanutkom i kukuruzom. Najmanje im se svidjela riba s krumpirom i keljem, tjestenina s umakom Bolognese i kisela repa s njokima. Ispitanici osjete razliku u odnosu na jela koja su prije jeli u školskoj kuhinji u slabijoj začinjenosti, slabijem okusu povrća, manjoj slanosti (smatraju da okus same hrane treba pojačati) i novim, drugačijim kombinacijama namirnica. Sviđa im se što sad ima puno više voća.*CITATI:**“Ok, mislim da su se i djeci dobro svidjela, 1.tjedan je bolji.”**“Ja sam probao i meni se svidjelo, ja sam dodao malo soli…meni su jela bila izvrsna.”**“Ja se slažem da malo nedostaje začina, inače je jako ukusno.”**“Meni je repa bila izvrsna ali ne i njoki s njom.”**“Piletina s rižom i porilukom - meni isto te kombinacije namirnica odgovaraju i fino je bilo složeno…a mislim da su i djeca to fino pojela.”**“Ječam sa slanutkom, to mi je bilo odlično, ja to radim i kod kuće, stavim puno više mrkve i onda to sve fino slatko ispadne.”**“Nije dobro puno soli jesti, ok - to štima, ali mislim da taj okus same hrane treba poboljšati.”**“Ono što mi ne ide, ne ide mi topla tuna.”**“Najmanje mi se svidjela riba jer to su bili riblji štapići, to i nije baš neka riba.”* **Zatim im je postavljeno pitanje o tome kako su djeca komentirala jela iz novog jelovnika.**Ispitanici su izjavili da su se djeci najviše svidjela tjestenina s umakom Bolognese i piletina s porilukom i rižom i dodaju da djeca vole mljeveno meso dok općenito nisu baš ljubitelji graha, repe, mahuna i riže. S početkom uvođenja novih jelovnika neka djeca uopće nisu željela ići u kuhinju, nisu htjeli niti probati jelo, dok su druga djeca sve pojela i dodaju da je to uvijek problem s nečim novim, često imaju i drugi odabir (čips i sl.). Vezano za suhe marelice – prvi put djeca to nisu pojela, međutim drugi put su se „otimali“ za njih i navode da djeca općenito dobro reagiraju na voće i puno ga jedu jer su navikli. Kako se hrana ne bi bacala sugeriraju da se za niže razrede veće voćke razrežu na polovice ili četvrtine jer ne pojedu sve.Niži razredi najviše jedu u školskoj kuhinji, vole kuhano, dok viši razredi češće odbijaju nepoznatu hranu. *CITATI:**“Ja imam 1.razred i oni vole kuhano…oni baš sve pojedu.”**“Puno voća je sad u prehrani i to je jako dobro…to im je postala navika.”**“Na količinu soli se djeca žale, neki kažu da im je neslano, bljutavo a neki kažu - Zaboravio sam ponijeti sol u školu.”**„Djeca su znala unaprijed što je u kuhinji za jelo i došli su u školu sa čipsom, što su im omogućili roditelji.“**„Djeca nisu htjela ići u kuhinju ali smo ih mi potaknuli da odu i ipak probaju. Bilo je onih koji su samo okretali žlicu ali bilo je i djece koja su sve pojela.“**“Mahune baš djeca ne vole.”**“Neki odbacuju grah, oni su naviknuti da grah napuhava…od 1.razreda dođu i vele - Kaj bi ja u školi jeo grah.”*1. INFORMIRANJE UČENIKA O PRAVILNOJ PREHRANI

**Ispitanicima su postavljena pitanja o tome da li prije nego što probaju nova jela daju djeci kratke informacije o namirnicama, da li školski obroci mogu biti mjesto zajedničke komunikacije učenika i učitelja, može li se vrijeme za ručak iskoristiti za edukaciju učenika o pravilnoj prehrani i da li se može putem školskih jela djeci komunicirati o smanjenju soli, novim namirnicama, novim okusima i sl.** Ispitanici djeci daju kratke informacije o jelu, u kuhinji je uvijek dežurni nastavnik koji komunicira s djecom za vrijeme jela i potiče ih da pojedu jelo ali misle da je to vrijeme prekratko da bi bilo mjesto opširnije zajedničke komunikacije ili edukacije. Ističu da su učenici zainteresirani za informacije o namirnicama i prehrani, ali smatraju da bi se to trebalo raditi unaprijed a ne za vrijeme školskog obroka. Oni povremeno u toku školske godine imaju radionice i plakate o zdravoj prehrani i dosta o tome pričaju na satovima razredne zajednice.*CITATI:**“Ja sam sa svojim učenicima imala motivacijski razgovor za cijeli projekt… govorili smo o kvaliteti namirnica i zašto su one dobre. Čini mi se da je i to pomoglo da ih motivira.”**“Djeca međusobno popričaju, ali nemaju ni oni dovoljno vremena da bi se najeli kvalitetno.”**“Mi smo govorili o zdravoj prehrani, čak smo radili i plakate…oni znaju da bi to trebali jesti ali im se ne jede.”**“Ima takvih situacija (piletina i poriluk) da nisu htjeli probati…I onda kad ih potaknemo, probaju i onda im je dobro.”**“Sumnjam da bi baš prihvatili edukaciju u to vrijeme.”**“Takve razgovore imamo na satu razrednika.”**“Za edukaciju nema vremena, ni ne stignu pojesti.”***Zatim su se izjasnili o tome da li je hrana u školi odgovornost šire društvene zajednice ili osobna odgovornost obitelji i na koji način djecu privoljeti da jedu nova jela i da ne bacaju hranu.**Mišljenja ispitanika su podijeljena oko odgovornosti za prehranu djece u školi na:* Obitelj jer učenici koji jedu kod kuće kuhanu hranu jedu i u školi
* Zajednička odgovornost obitelji i škole uz sudjelovanje djece, misle da je potreban dijalog (obitelj i škola) i djecu treba uključiti jer imaju pravo izraziti i svoje mišljenje

Nastavnici koji su dežurni u kuhinji potiču učenike da probaju nova jela. Smatraju da ih je dosta teško pridobiti jer imaju sve, ničeg nisu željni, također odgovornost je na roditeljima jer oni često utječu na djecu da ne moraju jesti ako nešto ne žele. Kako bi privoljeli djecu na nova jela predlažu nagrade i korištenje nekog jela omiljenog djeci (npr. pizza), samo u zdravijoj verziji. U okviru nastave provode se razne edukacije na temu bacanja hrane jer djeca puno bacaju hranu – i sada i prije pilot projekta. Puno se priča o gladnima u svijetu, o tome koliko je potrebno truda da bi imali hranu na stolu. Djeca reagiraju na to, ali brzo sve zaborave i uglavnom hranu bacaju učenici koji imaju besplatan obrok. *CITATI:* *“Prehrana i te osnovne stvari…to se stječe prvenstveno u obitelji…Dobro je da čuju i tu ali dok se vrate doma to ima veći utjecaj.”**„Veliki je problem besplatnih obroka pa djeca kad ne žele ići u kuhinju, roditelji im daju novac za sendvič/sok i slično a obrok je plaćen.“**“Dijalog obitelji i šira društvena zajednica, preko vijeća roditelja…Evo ja sam bila jedna od inicijatorica da bude varivo u školi jer ga prije nije bilo. Mislim da ja kao roditelj imam dosta utjecaja na to što bi moje dijete trebalo jesti u školi.”**“Ja mislim da i djeca tu moraju sudjelovati.”**“Odrasli da se brinu da to bude zdravo, raznoliko, da bude dio naše kulture a opet da djeca odrede što prolazi…Ne da oni sve određuju a ipak da se i njihove želje uvaže.”**“Nagrada, ako imaju repu stavite Kinder pingui ili nešto pa – Dobit ćeš to ako pojedeš bar malo repe.”**“Teško ih je dobiti jer oni nisu ničega željni.”**“Dok smo dežurni mi stvarno vodimo brigu da pojedu tu hranu.”**“Razgovor kod nekih učenika djeluje a kod nekih ne. Ako su oni odlučili da to neće probati, neće ili jednostavno ne dođu drugi put.”**“Da ih privuče naziv jela npr. pizza - neka bude s povrćem i sve ono kaj vole, ali da bude pizza od zdravih namirnica…da bude i po njihovom.”**“Bacanje hrane - mi to s njima radimo, oni to sve znaju…razgovaramo na satu razredne zajednice.”* *„Generalno se baca puno hrane – i prije se bacalo ali u ta dva tjedna više.“**„Svake godine kad je Dan zahvalnosti za hranu pričamo kako se teško dolazi do hrane, koliko se roditelji žrtvuju, da se stvara puno smeća…Onaj čas se poistovjete ali itekako brzo sve zaborave.“* *„Kod nekih učenika djeluje a kod nekih ne.“*1. LETAK I MOGUĆNOSTI EDUKACIJE O PRAVILNOJ PREHRANI

Ispitanicima su postavljena pitanja o letku i o tome da li bi im dobro došli materijali o važnosti pravilne prehrane.Ispitanicima se sviđa letak i naziv projekta, svi komentari su pozitivni. Predlažu da se napravi plakat i zalijepi na oglasnu ploču ili na vrata kuhinje/škole, da djeca vide što taj tjedan jedu. Navode komentare neke djece da su i za doma napravili jelovnik sa zdravijim namirnicama. Sviđa im se ideja da dobiju materijale na temu pravilne prehrane u vidu prezentacije i/ili videa tako da i djeca to mogu koristiti i predlažu stručna predavanja o važnosti pravilne prehrane na roditeljskim sastancima.*CITATI:* *„Djeci se jako svidio naziv letka „Pametan obrok za pametnu djecu“. To ih je još više motiviralo da probaju nova jela.“**„ Djeca su pročitala letak i svidio im se uglavnom.“**„Možda bolja varijanta za djecu i jeftinija, da se stavi na oglasnu ploču i da budu informacije svima dostupne.“**„U svakom slučaju bi bilo odlično da dobijemo u vidu prezentacije materijale koje onda možemo komunicirati na satu razrednika.“**„Tiskani oblici, mislim da su već zastarjeli, nitko nema volje puno čitati.“**„Pozdravljamo projekt i super je no tehnički je kuharici to problem jer nema adekvatne opreme.“***REZULTATI 2. ISPITIVANJA S UČENICIMA** 1. ZADOVOLJSTVO JELIMA U PILOT PROJEKTU

**Učenicima su postavljena pitanja o jelima koja su probali tijekom pilot projekta, koja su im se najviše svidjela, koja najmanje, da li osjete razliku u odnosu na jela koja su jeli prije u školskoj kuhinji i da li vole isprobavati nova jela.** Najviše im se svidjela riba s krumpirom i keljem i tjestenina s umakom Bolognese a najmanje ječam sa slanutkom i kukuruzom i kisela repa s njokima. Svi su osjetili razliku u odnosu na jela koja su prije jeli u školskoj kuhinji. Sviđa im se što su sada više kuhana jela, ima više voća i variva i misle da je to zdravije. Voljeli bi probati nova jela, nove začine i okuse (više povrća, nove žitarice) i željeli bi takva jela u školskom jelovniku. Voljeli bi probati jela iz drugih krajeva. Za leću su čuli, probali su je uz grah a doma su neki jeli na salatu što im je bolje a za slanutak su čuli u školi. *CITATI:**“Meni su bili najbolji špageti Bolognese i riblji štapići…inače volim to jesti i dobro mi je.”**“Tjestenina s tunom mi nije bila fina, tuna mi nije bila fina.”**“Nije mi se baš svidilo varivo od mahuna…pa baš to i ne volim i ne jedem.”**“Ječam sa slanutkom mi se nije svidio jer ne volim kukuruz.”**“Ovih dana je sve bilo kuhano a prije ponedjeljkom, srijedom i petkom nije a utorkom i četvrtkom je.”**„Želio bi više povrća, volim brokulu, cvjetaču, mrkvu, krumpir, grašak…onako kako ja doma jedem s jajima pomiješam.“**„Volio bi rižu s povrćem - graškom i mrkvom.“**„Pahuljice bi volio u jelovniku, one zobene s mlijekom.“**„Ja bi voljela da budu nove žitarice kad imamo npr. tjelesni, taj dan da imamo snagu za trčanje i za preskakanje.“**„Željela bih leću u jelovniku jer je zdravo i ima puno vitamina.“**„Ja volim isprobavati novu hranu.“**„Htio bi više žitarica u novom jelovniku da budemo zdraviji i izdržljiviji.“**„Probali bi jer nikad to nismo jeli, htjeli bi probati što ljudi u drugim krajevima jedu.“***Djeca su iznijela svoje mišljenje o slijedećim jelima: Grahu s povrćem i junetinom i Ječmu sa slanutkom i kukuruzom.**Većini nije bilo dobro jer ne vole grah i navikli su ga jesti na druge načine ali ako bi im neko ispričao kakve zdrave sastojke ima onda bi možda jeli. Slanutak se većini ne sviđa jer nisu navikli na takva jela i okuse a manjem broju učenika se sviđa jer poznaju taj okus i jedu ga doma.*CITATI:* *„Nije mi se baš svidio grah.“**„Fino mi je, volim graha i stalno ga jedem sa kobasicama.“**„Meni se najviše svidjelo saft i meso jer sam ga jela s kruhom.“**„Meni je bio grah fini jer mama mi složi isto doma, ja to volim i na to sam se priviknuo.“**„Nije mi se svidio jer volim samo grah s kobasicama, sa sjeckanim kobasicama.“*  *„Fini mi je slanutak jer to jedem i doma u salati, mama je složi sa slanutkom.“**„Meni slanutak nije bio jako fini, jer je to novo, jedanput sam samo probala…ako ću to više jesti onda će mi valjda biti bolje.“**„Meni slanutak nije bio fini, niti taj kukuruz jer doma ne jedem kukuruz, a ječam mi je bio fini kad je to i u grahu.“**„Ja to nikad nisam probal i niti neću probati.“*1. MOGUĆNOSTI INFORMIRANJA UČENIKA O PRAVILNOJ PREHRANI

**Ispitanicima su postavljena pitanja o tome da li bi za vrijeme ručka u školi htjeli naučiti nešto novo vezano za hranu ili bi radije jeli i popričali s prijateljima i da li bi htjeli da s njima jedu i učitelji.** Za vrijeme školskog obroka željeli bi naučiti nešto novo, čuti informacije o jelu/jelovniku ali i popričati s prijateljima. Svi bi voljeli da učitelji sjede s njima u kuhinji za vrijeme obroka, misle da bi im bilo ljepše te da bi bolje pojeli.*CITATI:**“Ja bi obadvoje, da malo pričamo o pravilnoj prehrani… i da se družimo s prijateljima.”**“Ja bi htio da naučim više i da se razgovaram s prijateljima o tome kakva je hrana i da li nam paše.”**„Više bi me zanimalo što jedemo.“**„Da s nama jedu i učitelji…zato da vidimo kako se i njima to sviđa.“**„Htjeli bi da naša učiteljica jede s nama, tako je bilo kad smo bili 1.razred.“***Zatim su se izjasnili o tome tko bi trebao odlučivati što jedu u školi: roditelji, kuharica ili stručnjak za prehranu.**Većina učenika misli da bi stručnjak za prehranu trebao voditi računa o tome što jedu u školi jer on zna bolje od roditelja kako se treba pravilno hraniti dok manji dio ispitanika smatra da to trebaju zajedno raditi stručnjak za prehranu i kuharica. *CITATI:* *“Netko od stručnjaka za prehranu…jer oni najbolje znaju što treba jesti i što je zdravo a što nije.”**“Ja isto mislim da nekakav stručnjak a ne roditelj zato jer nam roditelji doma kuhaju i oni tada odlučuju, a u školi neka odlučuju stručnjak i kuharica.”**“Ja mislim da bi trebao odlučivati stručnjak jer naši roditelji stavljaju malo previše soli i stavljaju sve za odrasle a ne za nas male.”**“Ja mislim stručnjak kad on ne dene previše soli.”* 1. LETAK

Ispitanicima su postavljena pitanja o tome kako im se svidio letak, jesu li ga razumijeli i naučili nešto novo.Ispitanicima se sviđa letak i naziv projekta, svi komentari su pozitivni. Predlažu da se napravi plakat i zalijepi u holu da ga svi odmah vide. Predlažu da svaki drugi tjedan dobiju novi letak o tome kako je nastala hrana, koliko ima vitamina i minerala, žele slike namirnica i gotovih jela.*CITATI:* *“Bio je dobar, saznala sam nešto o namirnicama što prije nisam znala…još su nam u onom trokutu (piramidi) prikazivali koje su zdrave namirnice a koje nisu.”**“Htio bi da letak bude u holu jer bi ga svi vidjeli kad uđu u školu.”**“Svidio mi se jelovnik i dok je bila mrkva pisalo je “znaš li”…meni je to bilo super.”**“To mi je bilo zabavno jer je naslov bio “Pametan obrok za pametnu djecu”…puno zdrave hrane tu ima i bilo mi je jako fino.”**“Ja sam isto nešto naučila o svemu što je pisalo, čitali smo s učiteljicom i sa sestrom doma i ona mi je govorila što je bilo fino, što nije.”**“Ja sam isto čitao i u školi i doma s roditeljima i dosta toga sam naučio iz tog letka.”**“Volio bi da bude malo više zagonetki, isto kak je bilo s jabukom, da ih bude malo više.”**“Svidjelo mi se jer je jabuka zdrava, želim da imamo u školi još više voća, da dobijemo puno vitamina.”***ZAKLJUČAK****ISPITIVANJE S NASTAVNICIMA** Nastavnicima se najviše svidjela piletina s rižom i porilukom i ječam sa slanutkom i kukuruzom a najmanje riba s krumpirom i keljem, tjestenina s umakom Bolognese i kisela repa s njokima. Osjete razliku u odnosu na jela koja su prije jeli u školskoj kuhinji u slabijoj začinjenosti, slabijem okusu povrća, manjoj slanosti i novim, drugačijim kombinacijama namirnica i sviđa im se što sad ima puno više voća. Navode da s početkom uvođenja novih jelovnika neka djeca uopće nisu željela ići u kuhinju, nisu htjeli niti probati jelo, dok su druga djeca sve pojela što je uobičajeno ponašanje kod uvođenja novih stvari. Ističu da tijekom školskog obroka dežurni nastavnik djeci uvijek daje kratke informacije o jelu, potiče ih da pojedu jelo ali misle da je to vrijeme prekratko za edukaciju učenika i dodaju da bi se to trebalo raditi unaprijed na satu razredne zajednice. Mišljenja ispitanika su podijeljena oko odgovornosti za prehranu djece u školi na obitelj i zajedničku odgovornost obitelji i škole uz sudjelovanje djece. Nastavnicima se sviđa **letak**, podržavaju sam projekt i smatraju ga vrlo korisnim. Sviđa im se ideja da dobiju **materijale na temu pravilne prehrane** u vidu prezentacije ili videa i predlažu stručna predavanja o važnosti pravilne prehrane na roditeljskim sastancima.**ISPITIVANJE S UČENICIMA** Učenicima se najviše svidjela riba s krumpirom i keljem i tjestenina s umakom Bolognese a najmanje ječam sa slanutkom i kukuruzom i kisela repa s njokima. Svi su osjetili razliku u odnosu na jela koja su prije jeli u školskoj kuhinji. Sviđa im se što su sada više kuhana jela, ima više voća i variva, misle da je to zdravije i voljeli bi probati nova jela. Za vrijeme školskog obroka željeli bi naučiti nešto novo o jelu ali i popričati s prijateljima i svi bi voljeli da za vrijeme školskog obroka učitelji sjede s njima. Većina učenika misli da bi stručnjak za prehranu trebao voditi računa o tome što jedu u školi. Svima se sviđa letak, puno su naučili iz njega i žele primate nove informacije o zdravoj prehrani putem novih letaka.  |  |  |  |